આ સોક્રેટિસ નવલકથામાંના દર્શકના વાક્યો છે. પ્રતિમાની નિશ્ચલતાથી મંદિર તરફ જોઈ દાયોમિદની મા પથ્થર આપી ચાલી નીકળી. શેના માટે ચાલી નીકળી, પોતાના જ દીકરાને ભૂખે મારવા માટે જે દીવાલ ચણાય છે એના માટે ઈંટ આપવા ગયેલી હતી. અગર આ સંવાદ આખો ભરત, સલાટો અને સિપાહીઓને બાકાત કરી નાખે છે. એટલે દાયોમિદના દીકરા ક્રિશ્યસને મૂકીને દાયોમિદની મા દોડતી નીકળી જાય છે, એ ક્રિયાનું સૂચન ભરત ઉમેરે છે. ‘પ્રતિમાની નિશ્ચલતા’ ઇત્યાદિનું વર્ણન એ જતું કરે છે.